pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เผย BA.4/BA.5 เพิ่มขึ้น แต่ยังไม่พบรุนแรงมากขึ้น ย้ำวัควีนเข็มกระตุ้นช่วยสู้เชื้อ
วันจันทร์ที่ 4 กรกฎาคม 2565
สธ.เผย BA.4/BA.5 เพิ่มขึ้น แต่ยังไม่พบรุนแรงมากขึ้น ย้ําวัควีนเข็มกระตุ้นช่วยสู้เชื้อ
กระทรวงสาธารณสุขเผยสัดส่วนโอมิครอน BA.4/BA.5 ในประเทศไทยเพิ่มขึ้น พบประมาณ 51% แต่ยังไม่พบความรุนแรงมากขึ้น ผู้ป่วยในโรงพยาบาลเพิ่มขึ้นอาจมาจากการติดเชื้อที่มากขึ้น
กระทรวงสาธารณสุขเผยสัดส่วนโอมิครอนBA.4/BA.5 ในประเทศไทยเพิ่มขึ้น พบประมาณ 51% แต่ยังไม่พบความรุนแรงมากขึ้น ผู้ป่วยในโรงพยาบาลเพิ่มขึ้นอาจมาจากการติดเชื้อที่มากขึ้น ขณะที่สัดส่วน BA.4/BA.5 ในผู้ป่วยปอดอักเสบและใส่ท่อช่วยหายไม่ได้แตกต่างจากผู้ป่วยกลุ่มอื่น แม้กลุ่มตัวอย่างยังน้อย จึงขอให้โรงพยาบาลส่งตรวจมากขึ้น ย้ําสวมหน้ากาก ล้างมือ เว้นระยะห่าง ฉีดวัคซีนเข็มกระตุ้นช่วยสู้กับเชื้อได้
วันนี้ (4 กรกฎาคม 2565) ที่กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ ดร.นพ.อาชวินทร์โรจนวิวัฒน์ ผู้อํานวยการสถาบันวิจัยวิทยาศาสตร์สาธารณสุข แถลงข่าวการเฝ้าระวังโควิด 19 สายพันธุ์BA.4 และ BA.5 ว่า จากการตรวจสายพันธุ์เบื้องต้นช่วงวันที่ 25 มิถุนายน - 1 กรกฎาคม 2565 พบว่าเป็นสายพันธุ์โอมิครอน 100% จํานวนนี้เป็นสายพันธุ์ย่อย BA.4/BA.5 ครึ่งหนึ่งคือ 51.58% เพิ่มขึ้นจาก 2 สัปดาห์ก่อนที่พบจากประมาณ 6.7% และ 44.3% คาดว่าอีกไม่นานจะแทนที่ตัวเก่า BA.2 ซึ่งขณะนี้พบ 47.15% ส่วนผู้ป่วยในโรงพยาบาลที่เริ่มกลับมาพบมากขึ้นนั้น ยังไม่ชัดเจนว่าเกิดจากเชื้อ BA.4/BA.5 ทําให้มีความรุนแรงเพิ่มขึ้น ซึ่งยังต้องรอการพิสูจน์ เนื่องจากตามปกติเมื่อมีการติดเชื้อมากขึ้น สัดส่วนของผู้ป่วยอาการหนักก็จะเพิ่มมากขึ้นตามไปด้วย
ทั้งนี้ จากการเก็บข้อมูลตัวอย่างกลุ่มที่ผู้ติดเชื้อรายใหม่เพื่อสํารวจภาพรวมของประเทศ จํานน 175 ราย เป็นBA.4/BA.5 ประมาณ 35.8% เมื่อแยกดูตามกลุ่มต่าง ๆ พบว่า กลุ่มบุคลากรทางการแพทย์ 44 ราย พบ 29.5% กลุ่มผู้ติดเชื้อที่มีค่า CT ต่ําหรือติดเชื้อเยอะ 19 ราย พบ 29.5% และกลุ่มที่มีอาการรุนแรง 11 ราย
พบ 36.4% ก็จะเห็นว่าสัดส่วนไม่ได้แตกต่างกัน จึงยังไม่ปรากฏว่ามีความรุนแรงจาก BA.4/BA.5 เมื่อเทียบกับ BA.2 เดิม เพียงแต่กลุ่มผู้ป่วยอาการรุนแรงยังมีตัวอย่างน้อย 11 ราย จึงขอความร่วมมือโรงพยาบาลส่งตรวจในกลุ่มคนไข้อาการหนักใส่ท่อช่วยหายใจมากขึ้น ก็จะทําให้ตัวเลขทางสถิติแม่นยํามากขึ้น ส่วนผู้เสียชีวิตยังไม่พบ BA.4/BA.5 ยังเป็น BA.2
“ย้ําว่ามาตรการส่วนบุคคลยังจําเป็น ทั้งการใส่หน้ากาก ล้างมือ เลี่ยงไปกิจกรรมสถานที่แออัด แม้ไม่ได้บังคับแต่ขอให้เป็นสุขนิสัย รวมถึงฉีดวัคซีนเข็มกระตุ้นเพื่อให้ภูมิคุ้มกันสูงมากพอก็จะสู้กับสายพันธุ์ใหม่ ๆ ได้ โดยเฉพาะกลุ่ม 608” นพ.ศุภกิจกล่าว
************************************** 4 กรกฎาคม 2565
รัฐบาลไทย-ข่าวทำเนียบรัฐบาล-กรมส่งเสริมอุตสาหกรรมเชิญร่วมงานประกาศรางวัล การประกวดกิจกรรมส่งเสริมการใช้เทคโนโลยีเกษตรอุตสาหกรรมอัจฉริยะ (SAMAD 2021)
วันพุธที่ 18 สิงหาคม 2564
กรมส่งเสริมอุตสาหกรรมเชิญร่วมงานประกาศรางวัล การประกวดกิจกรรมส่งเสริมการใช้เทคโนโลยีเกษตรอุตสาหกรรมอัจฉริยะ (SAMAD 2021)
พบกันวันพุธที่ 25 สิงหาคม 2564 เวลา 13.30-15.30 น.
กรมส่งเสริมอุตสาหกรรมเชิญร่วมงานประกาศรางวัล การประกวดกิจกรรมส่งเสริมการใช้เทคโนโลยีเกษตรอุตสาหกรรมอัจฉริยะ (SAMAD 2021)
กรุงเทพฯ-สิงหาคม 2564 กรมส่งเสริมอุตสาหกรรม กระทรวงอุตสาหกรรม จัดประกวด “รางวัลส่งเสริมการใช้เทคโนโลยีเกษตรอุตสาหกรรมอัจฉริยะ ประจําปี 2564” Smart Agro-Machinery DIProm 2021 เพื่อส่งเสริมและพัฒนาเทคโนโลยี นวัตกรรม กระบวนการผลิตและเครื่องจักรกลที่เกี่ยวข้องกับเกษตรอุตสาหกรรม รวมทั้งถ่ายทอดเทคโนโลยีการแปรรูปที่เหมาะสม อีกทั้งเพื่อยกระดับและพัฒนาแบบอย่างการใช้เทคโนโลยีเกษตรอุตสาหกรรมอัจฉริยะสู่การเป็นธุรกิจเกษตรอุตสาหกรรมอัจฉริยะอย่างมืออาชีพ รวมทั้งเป็นแนวทางในการต่อยอดและขยายผลการยกระดับและพัฒนาเกษตรอุตสาหกรรมของประเทศอย่างเป็นรูปธรรม พร้อมสนับสนุนให้เกิดการถ่ายทอดองค์ความรู้เทคโนโลยีเกษตรอุตสาหกรรมอัจฉริยะและเผยแพร่เทคโนโลยีสู่ท้องถิ่นผ่านเครือข่ายผู้เชี่ยวชาญของสถาบันการศึกษา หรือผู้เชี่ยวชาญภาคเอกชน
ในปีนี้มีจํานวนทีมเข้าร่วมประกวดทั้งสิ้น 115 ทีม ซึ่งจะทําการประกาศทีมที่ได้คัดเลือกเป็นแบบอย่างการใช้เทคโนโลยีเกษตรอุตสาหกรรมอัจฉริยะและประกาศผลรางวัล 5 ประเภทรางวัล ประกอบด้วย
1.	รางวัลชนะเลิศ 1 แบบอย่าง
2.	รางวัลรองชนะเลิศ อันดับหนึ่ง 1 แบบอย่าง
3.	รางวัลรองชนะเลิศ อันดับสอง  1 แบบอย่าง
4.	รางวัล Knowledge Sharing จํานวน 1 แบบอย่าง
5.	รางวัล Technical Challenge จํานวน 1 แบบอย่าง
ซึ่งจะมีพิธีมอบรางวัลและโล่เกียรติยศ ในพุธที่ 25 สิงหาคม 2564 เวลา 13.30-15.30 น. โดยมี
ดร.ณัฐพล รังสิตพล อธิบดีกรมส่งเสริมอุตสาหกรรม เป็นประธานในพิธีมอบรางวัล พร้อมด้วยนางสาวอริยาพร อํานรรฆสรเดช ผู้อํานวยการกองพัฒนาเกษตรอุตสาหกรรม กรมส่งเสริมอุตสาหกรรม เข้าร่วมในพิธี และในงานมีการบรรยายพิเศษ หัวข้อ “การประยุกต์ใช้เทคโนโลยีเกษตรอุตสาหกรรมอัจฉริยะในประเทศไทย” โดยได้รับการสนับสนุนจากมหาวิทยาลัยเกษตรศาสตร์ สามารถลงทะเบียนเข้าร่วมงานฟรี ได้ที่ Link: http://shorturl.asia/D3OPx
รัฐบาลไทย-ข่าวทำเนียบรัฐบาล-รัฐบาลตั้งกลไกพัฒนาเศรษฐกิจฐานรากลงลึกระดับหมู่บ้าน
วันอังคารที่ 26 กรกฎาคม 2565
รัฐบาลตั้งกลไกพัฒนาเศรษฐกิจฐานรากลงลึกระดับหมู่บ้าน
วันอาทิตย์ที่ 24 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนการพัฒนาเศรษฐกิจฐานราก โดยตั้งคณะกรรมการพัฒนาการเกษตรระดับจังหวัด และระดับอําเภอให้เป็นกลไกสําคัญทํางานร่วมกับภาครัฐ เอกชน นักวิชาการ ประชาชน และผู้ทรงคุณวุฒิในชุมชน ครอบคลุม 7,000 ตําบล 878 อําเภอ 70,000 หมู่บ้าน เพื่อแก้ปัญหาความยากจน หนี้สิน และความเหลื่อมล้ํา โดยจัดทําและขับเคลื่อนแผนพัฒนาเศรษฐกิจเกษตรแบบยั่งยืนภายใต้แพลตฟอร์มการพัฒนาหลายรูปแบบ เช่น โครงการพัฒนาระบบชลประทานชุมชน ศูนย์บริการจัดการดิน-ปุ๋ยชุมชน ร้านค้าสีเขียว โครงการเกษตรพลังงาน และโครงการเกษตรท่องเที่ยว เพื่อวางหมุดหมายการพัฒนาแบบยั่งยืนภายใต้ 5 ยุทธศาสตร์ คือ ตลาดนําการผลิต เทคโนโลยีเกษตร 4.0 เกษตรปลอดภัย เกษตรยั่งยืน และเกษตรมั่นคง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​PM pleased Thailand is capable of managing to control covid-19, the omicron variant, well with low death rates.
วันจันทร์ที่ 31 มกราคม 2565
​PM pleased Thailand is capable of  managing to control covid-19, the omicron variant, well with low death rates.
​PM pleased Thailand is capable of  managing to control covid-19, the omicron variant, well with low death rates.
January 31, 2022, Government Spokesperson Thanakorn Wangboonkongchana, revealed the situation of covid-19 in Thailand today, there are 8,008 total confirmed cases of COVID-19, classified as domestic cases 7,842 cases, 166 cases from abroad, and 217,107 cumulative cases (since January 1, 2022. ) 8,215 recovered and returned home, 165,556 total recovered (since January 1, 2022), 84,319 patients were treated, 16 deaths. Recently, Thailand has had more than 116,002,932 doses of vaccination in 77 provinces, divided into 52,290,140 people for the first dose of vaccine, 48,582,903 for the second dose, 14,141,210 for the third and the fourth dose of 988,679. While the statistics of COVID-19 vaccinations worldwide are 10,107 million doses in 205 countries/territories. As of now, the latest global total injection rate is 32 million doses per day and has a tendency to increase continuously. While the United States has had the highest number of vaccinations at 538 million doses, with more than 212 million Americans receiving two doses of vaccine. As for ASEAN, all countries have now received vaccination against COVID-19, totaling approximately 899.1 million doses, with Brunei vaccinates the most in the region (94.8% of the population), while Indonesia vaccinates the largest number at 316.7 million doses.
Government spokesman said that Gen. Prayut Chan-o-cha, Prime Minister and Minister of Defense, follow up on the overall situation of Thailand. After having been infected with the Omicron variant since late last year to this year, the development of the epidemic remains stable. It is considered that Thailand still has a good management system with low death rate comparing to number of patient. Patients have access to medical care, bed and medical supplies. While the government is able to provide vaccines to the target groups, including the vulnerable group of 608. It is believed that Thailand and Thai people will be able to coexist with COVID-19 along with continuing economic activities.
รัฐบาลไทย-ข่าวทำเนียบรัฐบาล-กระทรวงอุตสาหกรรม ยืนยันระงับข้อพิพาทเหมืองทอง ยึดประโยชน์สูงสุดของประเทศเป็นหลัก
วันอังคารที่ 2 พฤศจิกายน 2564
กระทรวงอุตสาหกรรม ยืนยันระงับข้อพิพาทเหมืองทอง ยึดประโยชน์สูงสุดของประเทศเป็นหลัก
กระทรวงอุตสาหกรรม ยืนยันอนุญาโตตุลาการในคดีข้อพิพาทเหมืองทอง เลื่อนการออกคําชี้ขาดจากกําหนดการเดิม 31 ตุลาคม 2564 ออกไปเป็นวันที่ 31 มกราคม 2565 เนื่องจากการเจรจาระงับข้อพิพาทของทั้งสองฝ่ายมีแนวโน้มและทิศทางที่ดี
กระทรวงอุตสาหกรรม ยืนยันระงับข้อพิพาทเหมืองทอง ยึดประโยชน์สูงสุดของประเทศเป็นหลัก
กระทรวงอุตสาหกรรม ยืนยันอนุญาโตตุลาการในคดีข้อพิพาทเหมืองทอง เลื่อนการออกคําชี้ขาดจากกําหนดการเดิม 31 ตุลาคม 2564 ออกไปเป็นวันที่ 31 มกราคม 2565 เนื่องจากการเจรจาระงับข้อพิพาทของทั้งสองฝ่ายมีแนวโน้มและทิศทางที่ดี โดยคณะกรรมการดําเนินการระงับข้อพิพาทฝ่ายไทยยึดหลักการเจรจาด้วยความรอบคอบ รัดกุม เป็นไปตามกฎหมาย และยึดถือประโยชน์สูงสุดของประเทศเป็นหลัก
นายกอบชัย สังสิทธิสวัสดิ์ ปลัดกระทรวงอุตสาหกรรมและประธานคณะกรรมการดําเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด เปิดเผยว่า กรณีข้อพิพาทระหว่างประเทศไทยกับบริษัท คิงส์เกต คอนโซลิเดเต็ด ลิมิเต็ด ประเทศออสเตรเลีย ผู้ถือหุ้นใหญ่บริษัท อัครา รีซอร์สเซส จํากัด (มหาชน) ผู้ถือประทานบัตรเหมืองแร่ทองคํา จังหวัดพิจิตรและเพชรบูรณ์ ที่อยู่ในระหว่างการพิจารณาของคณะอนุญาโตตุลาการ และโดยที่ปรากฏเป็นข่าวว่า บริษัท คิงส์เกตฯ ได้เปิดเผยข้อมูลเกี่ยวกับความคืบหน้าในการพิจารณาข้อพิพาท และการขอเลื่อนการออกคําชี้ขาดจากกําหนดการเดิม 31 ตุลาคม 2564 ออกไปเป็นวันที่ 31 มกราคม 2565 นั้น ฝ่ายไทยขอยืนยันว่าขณะนี้ได้มีการเลื่อนการออกคําชี้ขาดออกไปจากกําหนดเดิมจริง พร้อมทั้งคู่พิพาททั้งสองฝ่ายอยู่ระหว่างการเจรจาเพื่อหาข้อยุติร่วมกัน ซึ่งเป็นกระบวนการปกติที่ดําเนินการคู่ขนานไปกับกระบวนการอนุญาโตตุลาการ ตามคําแนะนําของอนุญาโตตุลาการที่ให้ทั้งสองฝ่ายไปเจรจากันเพื่อให้เกิดประโยชน์สูงสุดต่อทุกฝ่าย ทั้งนี้ การที่ทั้งสองฝ่ายเข้าสู่กระบวนการเจรจาเพื่อระงับข้อพิพาท มิได้หมายความว่าฝ่ายไทยเชื่อว่าจะแพ้คดีในชั้นอนุญาโตตุลาการ แต่หากสามารถตกลงยุติข้อพิพาทได้จะเป็นผลดีมากกว่าการให้คณะอนุญาโตตุลาการออกคําชี้ขาด
คณะกรรมการฯ ซึ่งมีผู้แทนจากหลายหน่วยงาน อาทิ สํานักงานอัยการสูงสุด กระทรวงการต่างประเทศ กระทรวงยุติธรรม กระทรวงพาณิชย์ กระทรวงการคลัง สํานักงานการตรวจเงินแผ่นดิน ได้ทํางานร่วมกับหน่วยงานที่เกี่ยวข้องทุกฝ่ายและที่ปรึกษากฎหมายที่มีความเชี่ยวชาญในระดับสากล ในการดําเนินการต่อสู้ในชั้นอนุญาโตตุลาการอย่างรอบคอบ รัดกุม และเป็นเอกภาพ สําหรับแนวทางการเจรจายึดถือประโยชน์สูงสุดของประเทศเป็นหลัก พร้อมทําความเข้าใจกับคู่เจรจาในส่วนที่เข้าใจไม่ตรงกัน ภายใต้กรอบของกฎหมายที่เกี่ยวข้อง โดยคํานึงถึงดุลยภาพทางเศรษฐกิจ สังคม สิ่งแวดล้อม และสุขภาพของชุมชนในพื้นที่ รวมทั้งมีความเป็นธรรมต่อผู้มีส่วนได้เสียทุกฝ่าย
รัฐบาลไทย-ข่าวทำเนียบรัฐบาล-พิธีทำบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 5 ธันวาคม 2564
พิธีทําบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมทําบุญตักบาตรถวายเป็นพระราชกุศล เนื่องในวันคล้ายวันพระบรมราช สมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
พิธีทําบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (5 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม ร่วมทําบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ ประจําปี 2564 ณ บริเวณท้องสนามหลวง
รัฐบาลไทย-ข่าวทำเนียบรัฐบาล-“ชัยวุฒิ” ร่วมพิธีทำบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
วันพฤหัสบดีที่ 28 กรกฎาคม 2565
“ชัยวุฒิ” ร่วมพิธีทําบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
“ชัยวุฒิ” ร่วมพิธีทําบุญตักบาตรถวายพระราชกุศล ถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2565
เมื่อวันที่28กรกฎาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส) เข้าร่วมในพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565และเข้าร่วมในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565ณเวทีใหญ่ท้องสนามหลวง
***********
รัฐบาลไทย-ข่าวทำเนียบรัฐบาล-เฮ้ง สลดสาวก่อสร้างพลัดตกอาคารเสียชีวิต แสดงความเสียใจส่งเจ้าหน้าที่รุดช่วยเหลือตรวจสอบ
วันจันทร์ที่ 6 ธันวาคม 2564
เฮ้ง สลดสาวก่อสร้างพลัดตกอาคารเสียชีวิต แสดงความเสียใจส่งเจ้าหน้าที่รุดช่วยเหลือตรวจสอบ
รมว.เฮ้ง แสดงความเสียใจกับญาติผู้เสียชีวิตก่อสร้างพลัดตกอาคารเสียชีวิต พร้อมส่งเจ้าหน้าที่รุดช่วยเหลือตรวจสอบ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ขอแสดงความเสียใจกับญาติผู้เสียชีวิต กรณีคนงานก่อสร้างหญิงพลัดตกจากที่สูงซึ่งเป็นอาคารที่อยู่ระหว่างการก่อสร้างบริษัทแห่งหนึ่ง ถนนเลียบคลองภาษีเจริญฝั่งใต้ แขวงหนองแขม เขตหนองแขม กรุงเทพฯ จากรายงานในเบื้องตนพบว่าผู้เสียชีวิตชื่อนางสาวบุญออน ทาสีฟู อายุ 40 ปี ภูมิลําเนาอยู่ที่จังหวัดปทุมธานี ก่อนเสียชีวิตปฏิบัติหน้าที่ผูกเหล็ก ซึ่งการก่อสร้างอยู่ระหว่างการเทคานด้านบน ช่วงเวลาเกิดเหตุเป็นเวลาที่คนงานส่วนใหญ่เลิกงานแล้ว แต่จะมีบางคนยังทํางานล่วงเวลา ผู้เสียชีวิตกําลังเดินลงจากอาคารเพื่อจะกลับที่พัก ได้เดินเหยียบแผ่นไม้ที่วางแบบไว้ด้านบนและพลัดตกลงมาถูกเหล็กเสียบที่ลําคอ และตามลําตัว 5 แห่ง เสียชีวิตในที่เกิดเหตุ ตนเองรู้สึกกังวลใจและห่วงใยจึงได้สั่งการให้สํานักงานประกันสังคม เข้าตรวจสอบดูแลให้ความช่วยเหลือด้านสิทธิประโยชน์ที่ญาติผู้เสียชีวิตพึงได้กรณีเสียชีวิตเนื่องจากการทํางาน จากกองทุนเงินทดแทนอย่างเต็มที่ อันได้แก่ เงินทดแทนกรณีเสียชีวิต ค่าทําศพ 50,000 บาท และเงินบําเหน็จชราภาพ พร้อมทั้งมอบให้กรมสวัสดิการและคุ้มครองแรงงานเข้าตรวจสอบการดําเนินงานตามกฎหมายความปลอดภัย อาชีวอนามัยและสภาพแวดล้อมในการทํางาน ว่านายจ้างปฏิบัติถูกต้องหรือไม่อย่างไร
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวถึงอุบัติเหตุงานก่อสร้างในช่วงหน้าหนาวว่า ในช่วงหน้าหนาวของทุกปีมักจะเกิดอุบัติเหตุคนงานก่อสร้างพลัดตกจากที่สูงเป็นประจํา เนื่องจากอากาศหนาวร่างกายปรับสภาพไม่เป็นปกติอาจเกิดตะคิวหรือล้าได้ง่าย จึงขอเตือนมายังนายจ้างและลูกจ้างที่ปฏิบัติงานในที่สูงหรือในสถานที่ที่เสี่ยงต่อการเกิดอุบัติเหตุ เพิ่มความระมัดระวังให้มากขึ้น เพื่อป้องกันการเกิดอุบัติเหตุและเกิดความสูญเสียได้รับบาดเจ็บหรือเสียชีวิตตามมา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ชมการแสดงร่วมสมัย School of Ganesh ในโครงการพัฒนาองค์ความรู้โขนและเผยแพร่ในระดับสากลแบบร่วมสมัย
วันจันทร์ที่ 15 พฤศจิกายน 2564
รัฐมนตรีว่าการกระทรวงวัฒนธรรม ชมการแสดงร่วมสมัย School of Ganesh ในโครงการพัฒนาองค์ความรู้โขนและเผยแพร่ในระดับสากลแบบร่วมสมัย
รัฐมนตรีว่าการกระทรวงวัฒนธรรม ชมการแสดงร่วมสมัย School of Ganesh ในโครงการพัฒนาองค์ความรู้โขนและเผยแพร่ในระดับสากลแบบร่วมสมัย
วันที่ ๑๒ พฤศจิกายน ๒๕๖๔ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ชมการแสดงร่วมสมัย School of Ganesh ในโครงการพัฒนาองค์ความรู้โขนและเผยแพร่ในระดับสากลแบบร่วมสมัย ซึ่งมีท่านผู้หญิงสิริกิติยา เจนเซน เป็นประธานที่ปรึกษาโครงการ ณ ลิโด้คอนเน็คท์ กรุงเทพฯ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม ผู้บริหารกระทรวงวัฒนธรรม และกระทรวงการต่างประเทศ คณะทูตานุทูต แขกผู้มีเกียรติ และสื่อมวลชนร่วมชมการแสดงด้วย
ทั้งนี้ การแสดงร่วมสมัย School of Ganesh โดยศิลปินจากกรมศิลปากร สถาบันบัณฑิตพัฒนศิลป์ นักแสดงจากคณะ 18monkeysdancetheatre และนักเต้นจาก Conservatoire National Superieur Musique et Danse de Lyon สาธารณรัฐฝรั่งเศส แบ่งเป็น ๓ รอบ ได้แก่ รอบแขกรับเชิญ วันที่ ๑๒ - ๑๓ พฤศจิกายน ๒๕๖๔ รอบบุคคลทั่วไป วันที่ ๑๔ พฤศจิกายน ๒๕๖๔ และรอบนักเรียน นักศึกษา วันที่ ๑๕ พฤศจิกายน ๒๕๖๔
รัฐบาลไทย-ข่าวทำเนียบรัฐบาล-ชาวบ้านชุมชนวัดสุทัศน์เข้าพบ รมต.อนุชา ยื่นหนังสือขอความช่วยเหลือกรณีถูกทางวัดยึดที่คืน ด้าน รมต.อนุชา เร่งสั่งการ พศ. ตรวจสอบถี่ถ้วน ยึดผลประโยชน์ชาติและพี่น้องประชาชนเป็นหลัก
วันพฤหัสบดีที่ 18 สิงหาคม 2565
ชาวบ้านชุมชนวัดสุทัศน์เข้าพบ รมต.อนุชา ยื่นหนังสือขอความช่วยเหลือกรณีถูกทางวัดยึดที่คืน  ด้าน รมต.อนุชา เร่งสั่งการ พศ. ตรวจสอบถี่ถ้วน ยึดผลประโยชน์ชาติและพี่น้องประชาชนเป็นหลัก
ชาวบ้านชุมชนวัดสุทัศน์เข้าพบ รมต.อนุชา ยื่นหนังสือขอความช่วยเหลือกรณีถูกทางวัดยึดที่คืน  ด้าน รมต.อนุชา เร่งสั่งการ พศ. ตรวจสอบถี่ถ้วน ยึดผลประโยชน์ชาติและพี่น้องประชาชนเป็นหลัก
วันนี้ (18 สิงหาคม 2565) เวลา 11.00 น. ณ อาคารรัฐสภา นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นางสาวกานต์กนิษฐ์ แห้วสันตติ สมาชิกสภาผู้แทนราษฎร กรุงเทพมหานคร เขต 1 นายอดิลัน อาลีอิสเฮาะ สมาชิกสภาผู้แทนราษฎร จังหวัดยะลา เขต 1 และนายอินทพร จั่นเอี่ยม รองผู้อํานวยการสํานักงานพระพุทธศาสนาแห่งชาติ รับมอบหนังสือร้องเรียนจากตัวแทนประชาชนชุมชนรอบวัดสุทัศนเทพวราราม ราชวรมหาวิหาร กรณีที่ทางวัดขอให้ผู้เช่าออกจากพื้นที่เช่า ซึ่งส่งผลกระทบต่อผู้เช่าที่เป็นร้านค้าและที่อยู่อาศัยโดยรอบ รวมถึงทําลายอาคารสถาปัตยกรรมที่เป็นเอกลักษณ์อายุกว่า 100 ปี
ที่ผ่านมาทางวัดได้ออกหนังสือ ที่ 066/2563 ลงวันที่ 18 ธันวาคม 2563 แจ้งไปยังสํานักงานพระพุทธศาสนาแห่งชาติ โดยระบุเนื้อความว่าทางวัดมีโครงการจะก่อสร้างอาคารปฏิบัติ ในปี 2565 โดยให้สํานักงานพระพุทธศาสนาแห่งชาติงดต่อสัญญาเช่าที่ดินและอาคารศาสนสมบัติของทางวัด โดยให้ผู้เช่าออกจากพื้นที่เช่าภายในวันที่ 31 ธันวาคม 2565 ซึ่งประชาชนโดยรอบมองว่าการกระทําดังกล่าวจะเป็นการทําลายศาสนสมบัติอันทรงคุณค่าของชาติ โดยเฉพาะอาคารที่มีสถาปัตยกรรมงดงามที่ตั้งอยู่บนถนนตรีทอง แขวงราชบพิตร เขตพระนคร มีอายุกว่า 100 ปี รวมถึงชุมชนโดยรอบที่มีอาคารและสถาปัตยกรรมที่เป็นเอกลักษณ์ หากทางวัดไม่ร่วมอนุรักษ์ชุมชนดังกล่าวให้อยู่คู่กับวัด จะขัดต่อหลักปฏิบัติ “บวร” คือ บ้าน วัด โรงเรียน อยู่ร่วมกันในชุมชนอย่างสงบสุข
รัฐมนตรีประจําสํานักนายกรัฐมนตรี กล่าวว่า รัฐบาลมีความห่วงใยต่อความเดือดร้อนของพี่น้องประชาชนทุกภาคส่วน ในส่วนของการดําเนินการขั้นต่อไปตนจะเร่งหารือสํานักงานพระพุทธศาสนาแห่งชาติ และตรวจสอบข้อเท็จจริงทันที เพื่อพิจารณาช่วยเหลือและแก้ไขปัญหาดังกล่าวให้ประชาชนในพื้นที่ วัด โรงเรียน สามารถอยู่ร่วมกันด้วยความปกติสุข รวมถึงร่วมกันอนุรักษ์สมบัติของวัดซึ่งเป็นศาสนสมบัติอันทรงคุณค่าของชาติ ทั้งนี้ ขอให้ประชาชนมั่นใจว่ารัฐบาลจะแก้ปัญหานี้ด้วยความละเอียด ถี่ถ้วน โดยคํานึงถึงความสุขของประชาชนและประโยชน์ที่เกิดขึ้นกับประเทศชาติมากที่สุด
ด้าน ส.ส.กานต์กนิษฐ์ กล่าวว่า พื้นที่ที่ดังกล่าวเป็นพื้นที่ที่ชาวบ้านอยู่อาศัยมากว่า 100 ปี ประกอบกับมีอาคารบ้านเรือนที่เป็นเอกลักษณ์งดงาม ควรค่าแก่การอนุรักษ์ให้คงการเป็นเขตพระนคร เขตเมืองเก่าที่หายากในปัจจุบัน และเพื่อให้พี่น้องประชาชนในพื้นที่สามารถอยู่อาศัยได้ จึงขอให้ทางสํานักงานพระพุทธศาสนาพิจารณาเรื่องนี้โดยคํานึงถึงพี่น้องประชาชนเป็นหลัก
......................
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ยันจัดงานลอยกระทงได้ตามปกติ แต่ขอปชช. - ผู้ประกอบการ ปฏิบัติตามมาตรการ สธ. อย่างเคร่งครัด
วันอังคารที่ 9 พฤศจิกายน 2564
โฆษกรัฐบาลเผย “นายกฯ” ยันจัดงานลอยกระทงได้ตามปกติ แต่ขอปชช. - ผู้ประกอบการ ปฏิบัติตามมาตรการ สธ. อย่างเคร่งครัด
โฆษกรัฐบาลเผย “นายกฯ” ยันจัดงานลอยกระทงได้ตามปกติ แต่ขอปชช. - ผู้ประกอบการ ปฏิบัติตามมาตรการ สธ. อย่างเคร่งครัด
วันที่ 9 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีการงดจัดงานวันลอยกระทง ว่า เรื่องดังกล่าวนี้เป็นความเข้าใจคลาดเคลื่อน โดยพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไม่เคยพูดเรื่องนี้ และยืนยันชัดเจนว่าให้สามารถจัดงานวันลอยกระทงได้ แต่ขอให้เป็นไปตามมาตรการของกระทรวง สาธารณสุข ฉะนั้นต้องขอทําความเข้าใจกับประชาชน ว่านายกฯ เห็นชอบให้จัดงานวันลอยกระทงได้ตั้งแต่แรก ซึ่งในส่วนของทําเนียบรัฐบาลจะมีการจัดงานลอยกระทง ในวันที่ 19 พ.ย. และเชิญ พล.อ.ประยุทธ์ฯ มา เป็นประธานในงานด้วย ทั้งนี้ แต่ละจังหวัดไม่ใช่เฉพาะกรุงเทพมหานคร สามารถจัดงานวันลอยกระทงได้ แต่ทุกอย่างต้องเป็นไปตามมาตรการของกระทรวงสาธารณสุข ทั้งในส่วนของประชาชนและผู้ประกอบการ
รัฐบาลไทย-ข่าวทำเนียบรัฐบาล-นายกฯ พร้อมให้การต้อนรับ นายกฯ ญี่ปุ่น คิชิดะ ฟูมิโอะ เดินทางเยือนไทยอย่างเป็นทางการ 1 – 2 พฤษภาคม นี้ มุ่งกระชับความสัมพันธ์ในโอกาสการเยือนระดับนายกฯ รอบ 9 ปี
วันพฤหัสบดีที่ 28 เมษายน 2565
นายกฯ พร้อมให้การต้อนรับ นายกฯ ญี่ปุ่น คิชิดะ ฟูมิโอะ เดินทางเยือนไทยอย่างเป็นทางการ 1 – 2 พฤษภาคม นี้ มุ่งกระชับความสัมพันธ์ในโอกาสการเยือนระดับนายกฯ รอบ 9 ปี
นายกฯ พร้อมให้การต้อนรับ นายกฯ ญี่ปุ่น คิชิดะ ฟูมิโอะ เดินทางเยือนไทยอย่างเป็นทางการ 1 – 2 พฤษภาคม นี้ มุ่งกระชับความสัมพันธ์ในโอกาสการเยือนระดับนายกฯ รอบ 9 ปี
วันนี้ (28 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายคิชิดะ ฟูมิโอะ (H.E. Mr. KISHIDA Fumio) นายกรัฐมนตรีญี่ปุ่น มีกําหนดการเดินทางเยือนประเทศไทยอย่างเป็นทางการ ในฐานะแขกของรัฐบาลไทย (Official Visit) ระหว่างวันที่ 1 – 2 พฤษภาคม 2565
การเยือนอย่างเป็นทางการในครั้งนี้ถือเป็นการเยือนไทยครั้งแรกของนายกรัฐมนตรีคิชิดะภายหลังเข้ารับหน้าที่ และเป็นการเยือนไทยครั้งแรกในรอบ 9 ปี ของนายกรัฐมนตรีญี่ปุ่น นับตั้งแต่การเยือนของนายกรัฐมนตรีอาเบะ ชินโซ เมื่อปี 2556 นอกจากนี้ ยังเป็นโอกาสพิเศษเพราะปีนี้ เป็นปีที่ ครบรอบ 135 ปี การสถาปนาความสัมพันธ์ทางการทูตระหว่างไทยและญี่ปุ่น รวมถึงอยู่ในห้วงที่ไทยเป็นประเทศผู้ประสานงานความสัมพันธ์อาเซียน - ญี่ปุ่น (ปี 2564 - 2567) ตลอดจนเป็นโอกาสที่ไทยจะยืนยันความพร้อมการเป็นเจ้าภาพจัดการประชุมเอเปคในช่วงปลายปี
ในการเยือนครั้งนี้ นายกรัฐมนตรีญี่ปุ่นมีกําหนดหารือข้อราชการกับ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในวันจันทร์ที่ 2 พฤษภาคม 2565 ณ ทําเนียบรัฐบาล ซึ่งจะเป็นโอกาสสําคัญให้ผู้นําของทั้ง 2 ประเทศได้หารือแนวทางการขับเคลื่อนความสัมพันธ์ระหว่างไทยกับญี่ปุ่นให้แน่นแฟ้นยิ่งขึ้นในทุกมิติ ด้านเศรษฐกิจ ความมั่นคง การพัฒนาอนุภูมิภาค ภูมิภาค และความร่วมมือเพื่อการฟื้นฟูภายใต้ความท้าทาย รวมถึงสถานการณ์โควิด-19 ตลอดจนแลกเปลี่ยนความเห็นเกี่ยวกับสถานการณ์ระหว่างประเทศ นอกจากนี้ ผู้นําทั้งสองประเทศจะร่วมเป็นสักขีพยานในพิธีลงนามบันทึกความตกลงระหว่างไทยกับญี่ปุ่น
รัฐบาลไทย-ข่าวทำเนียบรัฐบาล-ปลัด สธ.เผยโรคโควิด 19 ในไทยลดลงตามคาดการณ์ ย้ำมาตรการ VUCA ป้องกัน “โอไมครอน”และทุกสายพันธุ์
วันอังคารที่ 30 พฤศจิกายน 2564
ปลัด สธ.เผยโรคโควิด 19 ในไทยลดลงตามคาดการณ์ ย้ํามาตรการ VUCA ป้องกัน “โอไมครอน”และทุกสายพันธุ์
ปลัดกระทรวงสาธารณสุข เผย สถานการณ์โควิด 19 ประเทศไทยลดลงต่อเนื่องตามการคาดการณ์ผู้ติดเชื้อวันนี้ต่ํากว่า 5 พันราย ผู้ป่วยปอดอักเสบและใส่เครื่องช่วยหายใจลดลงต่อเนื่อง แต่ยังให้ทุกพื้นที่คงศักยภาพการดูแลผู้ป่วยไว้ ย้ํามาตรการ VUCA ช่วยปกป้องโควิด
ปลัดกระทรวงสาธารณสุข เผย สถานการณ์โควิด 19 ประเทศไทยลดลงต่อเนื่องตามการคาดการณ์ผู้ติดเชื้อวันนี้ต่ํากว่า 5 พันราย ผู้ป่วยปอดอักเสบและใส่เครื่องช่วยหายใจลดลงต่อเนื่อง แต่ยังให้ทุกพื้นที่คงศักยภาพการดูแลผู้ป่วยไว้ ย้ํามาตรการ VUCA ช่วยปกป้องโควิดได้ทุกสายพันธุ์รวมถึง “โอไมครอน”ส่วนการฉีดวัคซีนใกล้บรรลุเป้าหมาย 100 ล้านโดส
วันนี้ (30 พฤศจิกายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โรคโควิด 19 ของประเทศไทยมีแนวโน้มลดลงต่อเนื่องตามการคาดการณ์ โดยภายในเดือนธันวาคม 2564 กระทรวงสาธารณสุขตั้งเป้าหมายควบคุมโรคให้มีผู้ติดเชื้อต่ํากว่า 5 พันรายต่อวัน และเสียชีวิตไม่เกิน 30 รายต่อวัน โดยวันนี้มีรายงานผู้ป่วยรักษาหาย 6,407 ราย มากกว่าผู้ติดเชื้อใหม่ที่พบ 4,306 ราย อยู่ระหว่างการรักษา 75,673 ราย เป็นผู้ป่วยปอดอักเสบ 1,353 ราย และต้องใส่เครื่องช่วยหายใจ 329 ราย อัตราครองเตียงลดลงทําให้มีเตียงเพียงพอรองรับผู้ป่วย และได้ให้ทุกพื้นที่คงศักยภาพระบบการดูแลรักษารองรับผู้ป่วยไว้ก่อน
สําหรับผู้เสียชีวิต วันนี้มีรายงาน 37 ราย กว่า 92% เป็นผู้สูงอายุ 60 ปีและผู้มีโรคเรื้อรังประจําตัว และกว่า 70% ไม่เคยได้รับวัคซีน ดังนั้น ขอให้ผู้ที่ยังไม่เคยได้รับวัคซีนหรือยังรับวัคซีนไม่ครบโดส ออกมารับวัคซีนซึ่งช่วยลดโอกาสการติดเชื้อ ป้องกันการป่วยรุนแรงและเสียชีวิตได้ โดยช่วงนี้กระทรวงสาธารณสุขได้ให้ทุกพื้นที่จัดสัปดาห์รณรงค์การฉีดวัคซีนโควิด 19 ระหว่างวันที่ 27 พฤศจิกายน - 5 ธันวาคม 2564 เพื่อให้ภาพรวมการฉีดวัคซีนของประเทศไทยถึงเป้าหมาย 100 ล้านโดส หรือ 50 ล้านคน ครอบคลุม 70% ของประชากร ขณะนี้ฉีดได้สะสม 92,658,390 โดส โดยเข็มแรกฉีดได้ 48,074,050 คน คิดเป็น 66.7% ของประชากร
นายแพทย์เกียรติภูมิกล่าวต่อว่า การระบาดในขณะนี้พบในชุมชน ครอบครัว จากการจัดกิจกรรมรวมกลุ่มกัน ได้แก่ งานศพ งานบุญ ศาสนพิธี งานเลี้ยงสังสรรค์ โดยมีสถานที่เสี่ยง คือ ตลาด แคมป์คนงาน โรงเรียน โรงงาน และร้านอาหาร โดยเฉพาะร้านที่เปิดให้ดื่มเครื่องดื่มแอลกอฮอล์ เนื่องจากมีการใช้เวลาในการกินดื่มนานขึ้นมีการเปิดหน้ากากและพูดคุย ซึ่งเป็นการเพิ่มความเสี่ยงในการติดเชื้อ จึงควรหลีกเลี่ยงความเสี่ยงดังกล่าวให้มากที่สุด ส่วนสถานการณ์เชื้อโควิดสายพันธุ์น่ากังวล “โอไมครอน” หน่วยงานภาครัฐที่เกี่ยวข้องได้เฝ้าระวังการเดินทางเข้าประเทศอย่างเข้มข้นทุกช่องทาง และกระทรวงสาธารณสุขมีการติดตามข้อมูลทั้งในประเทศและต่างประเทศอย่างใกล้ชิด สําหรับประชาชนแนะนําให้ใช้มาตรการ VUCA ได้แก่ 1.V วัคซีน ไปรับการฉีดวัคซีนเพื่อช่วยให้มีภูมิคุ้มกัน ลดอาการหนัก ลดการเสียชีวิต 2.U ใช้การป้องกันตนเองแบบครอบจักรวาล (Universal Prevention) โดยสวมหน้ากากตลอดเวลา เว้นระยะห่าง ล้างมือ ลดการสัมผัสใกล้ชิด 3.C COVID Free Setting ทุกกิจการร่วมกันทําสถานที่ให้ปลอดภัย สะอาด ลดความแออัด พนักงานและลูกค้าได้รับวัคซีนครบถ้วน และ 4. A ตรวจด้วย ATK เมื่อมีความเสี่ยง ซึ่งเป็นมาตรการที่จะช่วยให้ปลอดภัยจากโควิด 19 ได้ทุกสายพันธุ์รวมทั้งสายพันธุ์โอไมครอน
****************************** 30 พฤศจิกายน 2564
รัฐบาลไทย-ข่าวทำเนียบรัฐบาล-เปิดไทม์ไลน์โอนเงินเยียวยา ม.33, 39, 40 ครบทุกกลุ่ม ภายในเดือน ก.ย. 64
วันจันทร์ที่ 20 กันยายน 2564
เปิดไทม์ไลน์โอนเงินเยียวยา ม.33, 39, 40 ครบทุกกลุ่ม ภายในเดือน ก.ย. 64
....
นายธนกร วังบุญคงชนะ โฆษกรัฐบาล เผย นายกรัฐมนตรีกําชับทุกหน่วยงานเร่งช่วยเหลือประชาชนทุกกลุ่มที่ได้รับได้ผลกระทบจากสถานการณ์โควิด-19 โดยเฉพาะการจ่ายเงินเยียวยาผู้ประกันตน ม.33, 39 และ 40 ให้เสร็จสิ้นภายในเดือน ก.ย. 64
.
ล่าสุด สํานักงานประกันสังคมได้กําหนดระยะเวลาในการโอนเงินเยียวยาเข้าบัญชีพร้อมเพย์ที่ผูกกับบัตรประชาชนของผู้ประกันตน ดังนี้
✅20 – 21 ก.ย. 64 โอนเงินเยียวยา ม.40 ใน 16 จว. สีแดงเข้ม ที่ขึ้นทะเบียนใหม่และจ่ายเงินสมทบในช่วงวันที่ 4 - 24 ส.ค. 64 จํานวน 2.3 ล้านคน คนละ 5,000 บาท
✅21 ก.ย. 64 โอนเงินเยียวยา ม.39 รอบ 2 ใน 13 จว. สีแดงเข้ม จํานวน 1.17 ล้านคน คนละ 5,000 บาท
✅22 – 23 ก.ย. 64 โอนเงินเยียวยา ม.40 รอบ 2 ใน 13 จว. สีแดงเข้ม จํานวน 4 ล้านคน คนละ 5,000 บาท
✅27 ก.ย. 64 โอนเงินเยียวยา ม.33 รอบ 2 ใน 13 จว. สีแดงเข้ม จํานวน 3.5 ล้านคน คนละ 2,500 บาท
✅28 ก.ย. 64 โอนเงินเยียวยา ม.40 ใน 3 จว. (ชลบุรี ฉะเชิงเทรา อยุธยา) ที่ขึ้นทะเบียนใหม่และจ่ายเงินสมทบในช่วงวันที่ 4 - 24 ส.ค. 64 จํานวน 3.45 แสนคน คนละ 5,000 บาท
.
หากผู้ประกันตนรายใดยังไม่ได้รับเงินเยียวยา สามารถตรวจสอบและยื่นแบบทบทวนสิทธิฯ ได้ที่www.sso.go.thถึงวันที่ 31 ต.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-‘ดีอีเอส’ เดินหน้าติดตั้งฟรีอินเทอร์เน็ต (ไวไฟ) สำหรับผู้มีรายได้น้อย @ชุมชนทั่วประเทศ
วันอังคารที่ 11 มกราคม 2565
‘ดีอีเอส’ เดินหน้าติดตั้งฟรีอินเทอร์เน็ต (ไวไฟ) สําหรับผู้มีรายได้น้อย @ชุมชนทั่วประเทศ
.....
กระทรวงดิจิทัลเพื่อเศรษฐกิจและสังคม (ดีอีเอส) เร่งดําเนินโครงการฟรีอินเทอร์เน็ต (ไวไฟ) สําหรับผู้มีรายได้น้อยในชุมชนต่าง ๆ เพื่อลดภาระค่าใช้จ่าย อํานวยความสะดวก ส่งเสริมการสร้างรายได้ของประชาชนอย่างทั่วถึง รวมถึงลดค่าใช้จ่ายของภาครัฐในการให้บริการ - ข้อมูลแก่กลุ่มเป้าหมาย ตั้งเป้าเฟสแรกติดตั้งในชุมชนแออัดและชุมชนผู้มีรายได้น้อยกว่า 2,000 ชุมชนทั่วประเทศ
.
โดยคัดเลือกชุมชนจากข้อมูลของหน่วยงานต่าง ๆ เช่น กระทรวงมหาดไทย กระทรวงพัฒนาสังคมและความมั่นคงของมนุษย์ สถาบันพัฒนาองค์กรชุมชน ฯลฯ ให้อินเทอร์เน็ตเป็นสาธารณูปโภคพื้นฐานที่ประชาชนทุกคนเข้าถึงได้ ซึ่งจะเป็นเครื่องมือสําคัญในการลดความเหลื่อมล้ําทางเศรษฐกิจและสังคม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด วธ. กราบสักการะพระธาตุศิโรดม ตรวจเยี่ยมห้องงานประสานขอพระราชทานเพลิงศพ กลุ่มพิธีการศพที่ได้รับพระราชทาน และตรวจเยี่ยมสำนักงานวัฒนธรรมจังหวัดขอนแก่น
วันศุกร์ที่ 8 ตุลาคม 2564
ปลัด วธ. กราบสักการะพระธาตุศิโรดม  ตรวจเยี่ยมห้องงานประสานขอพระราชทานเพลิงศพ กลุ่มพิธีการศพที่ได้รับพระราชทาน  และตรวจเยี่ยมสํานักงานวัฒนธรรมจังหวัดขอนแก่น
กราบสักการะพระธาตุศิโรดม  ตรวจเยี่ยมห้องงานประสานขอพระราชทานเพลิงศพ กลุ่มพิธีการศพที่ได้รับพระราชทาน  และตรวจเยี่ยมสํานักงานวัฒนธรรมจังหวัดขอนแก่น ณ ศาลากลางจังหวัดขอนแก่น
วันที่ ๗ ตุลาคม ๒๕๖๔ เวลา ๑๑.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม กราบสักการะพระธาตุศิโรดม ตรวจเยี่ยมห้องงานประสานขอพระราชทานเพลิงศพ กลุ่มพิธีการศพที่ได้รับพระราชทาน และตรวจเยี่ยมสํานักงานวัฒนธรรมจังหวัดขอนแก่น โดยมีนายสุเทพ มณีโชติ รองผู้ว่าราชการจังหวัดขอนแก่น ดร.สมยงค์ แก้วสุพรรณ ประธานสภาวัฒนธรรมจังหวัดขอนแก่น นางยุพรัตน์ ดวงดีทวีทรัพย์ นายกสมาคมส่งเสริมผ้าไทยจังหวัดขอนแก่น นางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฏ์ ธนชวาลย์ ผู้อํานวยการกองตรวจราชการ คณะที่ปรึกษากระทรวงวัฒนธรรม วัฒนธรรมจังหวัด ผู้บริหาร และเจ้าหน้าที่ที่เกี่ยวข้องเข้าร่วม ณ ศาลากลางจังหวัดขอนแก่น
รัฐบาลไทย-ข่าวทำเนียบรัฐบาล-รฟม. กำชับโครงการรถไฟฟ้าสายสีเหลือง ช่วงลาดพร้าว - สำโรง
วันศุกร์ที่ 20 พฤษภาคม 2565
รฟม. กําชับโครงการรถไฟฟ้าสายสีเหลือง ช่วงลาดพร้าว - สําโรง
เร่งขุดลอกท่อระบายน้ําตามแนวก่อสร้าง ลดน้ําท่วมขังช่วงฤดูฝน
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่กํากับการดําเนินงานก่อสร้างโครงการรถไฟฟ้าสายสีเหลือง ช่วงลาดพร้าว - สําโรง ได้เน้นย้ําให้โครงการฯ เร่งดําเนินการลอกท่อระบายน้ําตามแนวก่อสร้างของโครงการฯ อย่างต่อเนื่องเพื่อเพิ่มประสิทธิภาพในการระบายน้ํา โดยได้มีการลอกท่อระบายน้ําบนถนนศรีนครินทร์ บริเวณซอยศรีนครินทร์ 17 ถึง แยกพัฒนาการ ทั้งฝั่งขาเข้าและขาออก เรียบร้อยแล้ว
พร้อมกันนี้ รฟม. ได้สั่งการให้โครงการฯ เฝ้าระวังพื้นที่เสี่ยงบนถนนศรีนครินทร์ ช่วงคลองบางนา ถึง คลองสําโรง ที่อาจเกิดน้ําท่วมขังได้ง่ายในช่วงฤดูฝน ควบคู่กับการจัดเตรียมเจ้าหน้าที่และเครื่องสูบน้ําให้พร้อมใช้งานอยู่เสมอ พร้อมประสานให้ความร่วมมือกับหน่วยงานท้องถิ่นในการเร่งระบายน้ําได้อย่างทันท่วงที เพื่ออํานวยความสะดวกและปลอดภัยแก่ประชาชนในกรณีฉุกเฉิน ทั้งนี้ เพื่อให้เป็นไปตามนโยบายความรับผิดชอบต่อสังคมของ รฟม. ในการให้ความสําคัญแก่ประชาชน และชุมชนตามแนวสายทางโครงการรถไฟฟ้า ซึ่งอาจได้รับผลกระทบจากการดําเนินงานก่อสร้างโครงการฯ สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้า สายสีเหลืองฯ และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ เตรียมอำนวยความสะดวกผู้โดยสารภายใต้มาตรการเฝ้าระวัง COVID-19 รับวันหยุดยาว 20 - 25 ต.ค. 2564 ให้ผู้ใช้บริการจอดรถฟรี ณ ลานจอดรถยนต์ระยะยาว โซน C
วันอังคารที่ 19 ตุลาคม 2564
ท่าอากาศยานสุวรรณภูมิ เตรียมอํานวยความสะดวกผู้โดยสารภายใต้มาตรการเฝ้าระวัง COVID-19 รับวันหยุดยาว 20 - 25 ต.ค. 2564 ให้ผู้ใช้บริการจอดรถฟรี ณ ลานจอดรถยนต์ระยะยาว โซน C
ท่าอากาศยานสุวรรณภูมิ กระทรวงคมนาคม อํานวยความสะดวกผู้โดยสารภายใต้มาตรการเฝ้าระวัง COVID-19 รับวันหยุดยาว 20 - 25 ต.ค. 2564 ให้ผู้ใช้บริการจอดรถฟรี ณ ลานจอดรถยนต์ระยะยาว โซน C โดยจัดรถ Shuttle Bus รับส่งทุก 15 นาทีตลอด 24 ชั่วโมง
นายกิตติพงศ์ กิตติขจร ผู้อํานวยการท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม เปิดเผยว่า ตามที่คณะรัฐมนตรี (ครม.) ได้มีมติอนุมัติวันหยุดพิเศษ ทําให้ระหว่างวันที่ 21-24 ตุลาคม 2564 เป็นวันหยุดราชการต่อเนื่อง ท่าอากาศยานสุวรรณภูมิ (ทสภ.) จึงได้เตรียมความพร้อมในด้านต่างๆ เพื่ออํานวยความสะดวกแก่ผู้โดยสาร ซึ่งคาดว่าจะมีการเดินทางจํานวนมากในช่วงวันหยุดยาว ภายใต้มาตรการการควบคุมและป้องกันโรคติดเชื้อไวรัสโคโรน่า 2019 (โควิด-19) ที่เข้มงวด
พร้อมกันนี้ ทสภ. ได้ทําการยกเว้นอัตราค่าบริการจอดรถยนต์ ในช่วงวันหยุดยาว ตั้งแต่ เวลา 08.00 น. ของวันพุธที่ 20 ตุลาคม 2564 ถึงเวลา 17.00 น. ของวันจันทร์ที่ 25 ตุลาคม 2564 ที่ลานจอดรถยนต์ระยะยาว (Long Term Parking) โซน C ซึ่งสามารถจอดรถยนต์ได้จํานวน 718 คัน และอํานวยความสะดวกโดยจัดเตรียมรถ Shuttle Bus สาย A ให้บริการรับ – ส่งผู้โดยสาร ทุกๆ 15 นาที ตลอด 24 ชั่วโมง ทั้งนี้ รถ Shuttle Bus สาย A จะวิ่งให้บริการรับ - ส่งผู้โดยสารจากศูนย์ขนส่งสาธารณะ (Bus Terminal) ไปยังลานจอดรถยนต์ระยะยาว โซน C เพื่อรับผู้โดยสารไปส่งยังอาคารผู้โดยสาร ชั้น 1 ประตู 3 และประตู 8 และวนขึ้นไปที่ชั้น 2 ประตู 5 ทั้งนี้ ผู้ใช้บริการรถ Shuttle Bus ไม่ต้องเสียค่าใช้จ่ายใด ๆ ทั้งสิ้น
นายกิตติพงศ์ กล่าวเพิ่มเติมว่า ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถยนต์ระยะยาว โซน C จะเป็นอีกช่องทางที่จะช่วยลดภาระค่าใช้จ่ายให้กับผู้โดยสารผู้ใช้บริการ และหากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-ประกาศล็อกดาวน์ - เคอร์ฟิว 10 จังหวัด ไม่ใช่ทั่วประเทศ
วันอาทิตย์ที่ 11 กรกฎาคม 2564
ประกาศล็อกดาวน์ - เคอร์ฟิว 10 จังหวัด ไม่ใช่ทั่วประเทศ
....
ประกาศล็อกดาวน์ - เคอร์ฟิว 10 จังหวัด ไม่ใช่ทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงสุขภาพจิตวัยรุ่น กำชับหน่วยงานที่เกี่ยวข้องเฝ้าระวัง ขอผู้ปกครองอย่าปิดบังข้อมูล ปกป้องลูกหลานในทางที่ผิด ชี้ใช้โอกาสปีใหม่ไทยกระชับสัมพันธ์ครอบครัว
วันจันทร์ที่ 11 เมษายน 2565
โฆษกรัฐบาลเผย “นายกฯ” ห่วงสุขภาพจิตวัยรุ่น กําชับหน่วยงานที่เกี่ยวข้องเฝ้าระวัง ขอผู้ปกครองอย่าปิดบังข้อมูล ปกป้องลูกหลานในทางที่ผิด ชี้ใช้โอกาสปีใหม่ไทยกระชับสัมพันธ์ครอบครัว
โฆษกรัฐบาลเผย “นายกฯ” ห่วงสุขภาพจิตวัยรุ่น กําชับหน่วยงานที่เกี่ยวข้องเฝ้าระวัง ขอผู้ปกครองอย่าปิดบังข้อมูล ปกป้องลูกหลานในทางที่ผิด ชี้ใช้โอกาสปีใหม่ไทยกระชับสัมพันธ์ครอบครัว
วันที่ 11 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความกังวลเป็นห่วงสุขภาพจิตวัยรุ่น จากสถานการณ์ปัจจุบันพบว่ามีวัยรุ่นได้ลงมือก่อเหตุกระทําความรุนแรงต่อบุคคลที่ใกล้ชิดในครอบครัว รวมถึงการฆ่าบุพการี ซึ่งเป็นเรื่องที่หดหู่บันทอนความรู้สึกของคนไทยทั้งประเทศเป็นอย่างมาก กําชับหน่วยงานที่เกี่ยวข้องติดตามปัญหา ตรวจสอบสาเหตุแรงจูงใจการก่อเหตุอย่างใกล้ชิด
นายธนกรฯ กล่าวว่า วัยรุ่นเป็นช่วงวัยที่สําคัญของชีวิต การเปลี่ยนแปลงของสังคม และสิ่งแวดล้อมที่อยู่รอบตัววัยรุ่น ทําให้วัยรุ่นมีความเครียด และบางครั้งไม่สามารถปรับตัวให้เผชิญกับปัญหาที่เกิดขึ้นได้ หากวัยรุ่นมีความเครียดสะสมในระดับที่มากเกินไปจะส่งผลกระทบทางด้านลบต่อปัญหาสุขภาพกาย ทําให้รู้สึกเครียด กังวล ซึมเศร้า ท้อแท้ หมดหวัง สับสนฟุ้งซ่าน เซ็ง กลัว ระแวง หงุดหงิดหรือครึกครื้น อารมณ์เปลี่ยนแปลงง่าย รู้สึกไร้คุณค่าในตนเอง หรือคิดว่าตนเองเป็นภาระของผู้อื่น มองเห็นแต่ความผิดพลาดของตนเอง ทําให้ขาดประสิทธิภาพในการควบคุมตัวเอง ขาดการยับยั้งชั่งใจ ไม่รู้จักผิดชอบชั่วดี ลงมือกระทําใดลงไปเพียงเพราะอารมณ์ชั่ววูบ นอกจากนี้ การคบเพื่อน รวมถึงการใช้สารเสพติด ก็มีผลต่อสุขภาพจิตของวัยรุ่นด้วย
“นายกรัฐมนตรีฝากเตือนไปยังเยาวชน อย่าเก็บความรู้สึกไว้คนเดียว พยายามปรึกษาพูดคุยกับคนที่ไว้ใจ หรือบุคคลที่มีความน่าเชื่อถือสามารถแนะนําได้อย่างถูกต้อง ขอให้คิดไตร่ตรองอย่างมีสติ อย่าให้อารมณ์ครอบงํา จนนําไปสู่การก่อเหตุเกิดการสูญเสียชีวิต พรากบุคคลอันเป็นที่รักให้จากไปอย่างไม่มีวันกลับมาอีก พร้อมกับกําชับให้เจ้าหน้าที่ของรัฐ โดยเฉพาะส่วนท้องถิ่นซึ่งใกล้ชิดกับประชาชนในพื้นที่คอยสอดส่อง เฝ้าระวังดูแลพฤติกรรมเยาวชนกลุ่มเสี่ยงที่อาจจะก่อเหตุรุนแรง และฝากเตือนไปยังผู้ปกครอง หากลูกหลานมีอาการไม่ปกติ ส่อไปในทิศทางที่รุนแรง ชอบทําร้ายบุคคลในครอบครัว ให้รีบแจ้งเจ้าหน้าของรัฐที่ท่านสะดวก อย่าปกปิดข้อมูล ปกป้องลูกหลานในทางที่ผิด และใช้โอกาสเทศกาลสงกรานต์ปีใหม่ไทยวันหยุดยาวที่ครอบครัวจะได้ใช้เวลาร่วมกันกระชับความสัมพันธ์ตามวิถีไทยซึ่งตรงกับวันครอบครัว 14เมษายน ด้วย” นายธนกรกล่าว
รัฐบาลไทย-ข่าวทำเนียบรัฐบาล-ก.แรงงาน เดินหน้าพัฒนาอาชีพภาคการท่องเที่ยว เปิดประตูสู่การสร้างรายได้ที่ยั่งยืน
วันพฤหัสบดีที่ 23 ธันวาคม 2564
ก.แรงงาน เดินหน้าพัฒนาอาชีพภาคการท่องเที่ยว เปิดประตูสู่การสร้างรายได้ที่ยั่งยืน
..
ก.แรงงาน เดินหน้าพัฒนาอาชีพภาคการท่องเที่ยว เปิดประตูสู่การสร้างรายได้ที่ยั่งยืน
ผู้ช่วยรัฐมนตรีประจํากระทรวงแรงงาน เปิดโครงการ Re-skill และ Up Skill เร่งสร้างทักษะแรงงานในการประกอบอาชีพกับกรมพัฒนาฝีมือแรงงาน มุ่งเป้าให้แรงงานมีอาชีพเสริม เพิ่มรายได้อย่างยั่งยืน
วันที่ 23 ธันวาคม 2564 เวลา 09.00 น. นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน เป็นประธานเปิดฝีกอบรมโครงการ Re-skill และ Up Skill เพื่อสร้างทักษะแรงงานในการประกอบอาชีพ การพัฒนาศักยภาพด้านทักษะฝีมือแรงงานสอดคล้องกับยุทธศาสตร์ซาติ 20 ปี ด้านการพัฒนาและเสริมสร้างศักยภาพทรัพยากรมนุษย์ ก้าวสู่การพัฒนาเพิ่มขีดความสามารถทางการแข่งขันพร้อมเข้าสู่ตลาดแรงงานได้อย่างมีคุณภาพ โดยมี ดร.จําลอง ช่วยรอด ที่ปรึกษารัฐมนตรีว่าการกระทรวงแรงงาน และคณะผู้บริหารระดับสูงสังกัดกระทรวงแรงงาน เข้าร่วมฯ ณ บริเวณห้องโถง ชั้น 10 อาคารกรมพัฒนาฝีมือแรงงาน กระทรวงแรงงาน
นายสุรชัย ชัยตระกูลทอง กล่าวว่า รัฐบาลภายใต้การบริหารประเทศของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงานได้ให้ความสําคัญให้กําลังแรงงานได้รับการพัฒนาศักยภาพด้านทักษะฝีมือแรงงานสอดคล้องกับยุทธศาสตร์ซาติ 20 ปี ด้านการพัฒนาและเสริมสร้างศักยภาพทรัพยากรมนุษย์ ก้าวสู่การพัฒนาเพิ่มขีดความสามารถทางการแข่งขันพร้อมเข้าสู่ตลาดแรงงานได้อย่างมีคุณภาพประกอบกับประเทศไทยและทั่วโลกต้องเผชิญกับสถนการณ์การแพร่ระบาดของเชื้อไวรัสโควิด-19 ทําให้แรงงานได้รับผลกระทบอย่างหนัก รัฐบาลจึงมีนโยบายเร่งเยียวยาช่วยเหลือโดยให้ความสําคัญกับการปรับระดับฝีมือ (Re-Skill) รองรับการทํางานที่หลากหลายมากยิ่งขึ้น และยกระดับต่อยอดความรู้ ความชํานาญ (Up-Skil) ให้แก่กลุ่มแรงงานฝีมือที่ได้รับผลจากเชื้อไวรัสโควิด-19 โดยเฉพาะภาคบริการที่เกี่ยวข้องกับการท่องเที่ยวให้สามารถพึ่งพาตนเองได้ มีอาชีพเสริมเพิ่มรายได้ให้กับตนเองและครอบครัว รัฐมนตรีว่าการกระทรวงแรงงานจึงมอบหมายให้กรมพัฒนาฝีมือแรงงานดําเนินโครงการดังกล่าว
สําหรับโครงการนี้มีสถาบันพัฒนาฝีมือแรงงาน 13 กรุงเทพมหานคร ขับเคลื่อนโครงการ Re-Skill และ Up-Skill เพื่อสร้างทักษะเเรงงานในการประกอบอาชีพ ดําเนินการฝึกอบรมและทดสอบมาตรฐานฝีมือแรงงานสาขาการบํารุงรักษาเครื่องปรับอากาศในบ้านและการพาณิชย์ขนาดเล็ก ฝึกอบรมให้แก่ผู้ขับรถรับจ้างสาธารณะหรือกลุ่มวินมอเตอร์ไซค์ จํานวน 21 คน ระหว่างวันที่ 22-26 ธันวาคม 2564 สาขาการจัดการด้านอาหารโภชนาการบนเรือ ฝึกอบรมให้แก่แรงงานในภาคบริการและการท่องเที่ยว จํานวน 2 รุ่น 39 คน รุ่นที่ 1 ฝึกอบรมระหว่างวันที่ 20-25 ธันวาคม 2564 และรุ่นที่ 2 ระหว่างวันที่ 23-28 ธันวาคม 2564 สาขาพนักงานนวดไทย ระดับ 1สําหรับแรงงานในภาคการท่องเที่ยว จํานวน 10 คน ดําเนินการทดสอบในวันที่ 23 ธันวาคม 2564 โดยดําเนินการในครั้งนี้เป็นเพียงการนําร่องจากสถาบันพัฒนาผีมือแรงงานและสํานักงานพัฒนาฝีมือแรงงานทั่วประเทศจัดฝึกอบรมและทดสอบฯแรงงานได้ Re Skill และ Up-Skill ต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ปลื้มกระแสตอบรับ “คนละครึ่ง เฟส 3 /ยิ่งใช้ยิ่งได้” กิน ช้อป ใช้ผ่าน Platform Delivery ประสบความสำเร็จ ช่วยลดภาระค่าใช้จ่าย กระตุ้นเศรษฐกิจชุมชน
วันเสาร์ที่ 16 ตุลาคม 2564
โฆษกรัฐบาล เผย นายกฯ ปลื้มกระแสตอบรับ “คนละครึ่ง เฟส 3 /ยิ่งใช้ยิ่งได้” กิน ช้อป ใช้ผ่าน Platform Delivery ประสบความสําเร็จ ช่วยลดภาระค่าใช้จ่าย กระตุ้นเศรษฐกิจชุมชน
โฆษกรัฐบาล เผย นายกฯ ปลื้มกระแสตอบรับ “คนละครึ่ง เฟส 3 /ยิ่งใช้ยิ่งได้” กิน ช้อป ใช้ผ่าน Platform Delivery ประสบความสําเร็จ ช่วยลดภาระค่าใช้จ่าย กระตุ้นเศรษฐกิจชุมชน ขณะยอดมาตรการใช้จ่ายลดค่าครองชีพของรัฐพุ่งทะลุแสนล้านแล้ว
วันนี้ 16 ต.ต.64  นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความพึงพอใจต่อผลการดําเนินโครงการ คนละครึ่งเฟส 3 และโครงการยิ่งใช้ยิ่งได้ เป็นอย่างมาก เพราะได้รับเสียงตอบรับเป็นอย่างดีจากทั้งประชาชนและร้านค้า สามารถลดภาระค่าใช้จ่ายประจําวันของประชาชน เงินสะพัดในชุมชน เจ้าของร้านค้า หาบเร่ แผงลอย รถเข็น ต่างก็มีรายได้เพิ่มขึ้น และการใช้จ่ายผ่านแพลตฟอร์มฟู้ดเดลิเวอรี่ก็สะดวก โดยล่าสุด ยอดรวมของมาตรการเยียวยาและการฟื้นฟูเศรษฐกิจในประเทศ ทั้งโครงการคนละครึ่ง เฟส 3 เพิ่มกําลังซื้อในบัตรสวัสดิการแห่งรัฐ โครงการยิ่งใช้ยิ่งได้ และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษนั้น มียอดการใช้จ่ายของแต่ละโครงการ ผู้ใช้สิทธิสะสมรวมกว่า 39.9 ล้านคน ยอดใช้จ่ายสะสมรวม 108,387.5 ล้านบาท แบ่งเป็น 1) โครงการคนละครึ่ง เฟส 3 มีผู้ใช้สิทธิสะสม 25.08 ล้านคน ยอดใช้จ่ายสะสม 94,458.2 ล้านบาท แบ่งเป็นส่วนที่ประชาชนจ่ายสะสม 48,005.4 ล้านบาท และรัฐร่วมจ่ายสะสม 46,452.7 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 81,929 คน ยอดใช้จ่ายส่วนประชาชนสะสม 2,603.8 ล้านบาท และยอดใช้จ่ายด้วย e-voucher สะสม 130.5 ล้านบาท 3) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.54 ล้านคน ยอดใช้จ่ายสะสม 10,433.7 ล้านบาท และ 4. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.2 ล้านคน ยอดใช้จ่ายสะสม 761.3 ล้านบาท
โฆษกประจําสํานักนายกรัฐมนตรี กล่าวว่า หลังจากที่กระทรวงการคลัง ได้โอนเงินคนละครึ่งรอบที่ 2 จํานวน 1,500 บาท เข้าแอปฯ เป๋าตัง เมื่อวันที่ 1 ตุลาคม และใช้สิทธิคนละครึ่งเฟส 3 และยิ่งใช้ยิ่งได้ ผ่านแพลตฟอร์มฟู้ดเดลิเวอรี่ อย่าง GRAB และ LINE MAN ได้ ตอนนี้มีร้านค้าให้บริการผ่านฟู้ดเดลิเวอรี่แพลตฟอร์มแล้ว กว่า 58,000 ราย ซึ่งประชาชนสามารถใช้จ่ายโครงการดังกล่าว ได้จนถึงวันที่ 31 ธันวาคม นี้ เป็นการกระตุ้นให้ประชาชนจับจ่ายใช้สอยได้สะดวกมากขึ้น สอดคล้องกับชีวิตวิถีใหม่ New Normal ทําให้เศรษฐกิจชุมชนมีการขยายตัวมากขึ้น เป็นไปตามนโยบายของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อช่วยเหลือเยียวยาประชาชนและกระตุ้นเศรษฐกิจในช่วงสถานการณ์การแพร่ระบาดของโรคโควิด-19 ที่ต้องการดูแลประชาชนทุกกลุ่ม เพื่อเศรษฐกิจไทยเดินหน้าต่อไป
“ขณะนี้สถานการณ์ระบาดโควิด-19 และมาตรการควบคุมของรัฐบาล เริ่มคลี่คลาย เตรียมพร้อมสําหรับการเปิดประเทศในวันที่ 1 พฤศจิกายนนี้ ซึ่งคาดว่ากิจกรรมเศรษฐกิจจะกลับมาเป็นปกติมากขึ้น ประชาชนในประเทศมีความเชื่อมั่น กลับมาจับจ่ายใช้สอยมากขึ้น รวมทั้งเริ่มต้นเข้าสู่ช่วงไฮซีซั่น และเทศกาลปีใหม่ โดยรัฐบาลพร้อมเดินหน้ามาตรการกระตุ้นเศรษฐกิจควบคู่ไปกับมาตรการด้านสาธารณสุข เพื่อมุ่งสู่เป้าหมาย พลิกโฉมประเทศ “โฆษกประจําสํานักนายกรัฐมนตรี กล่าว
......
รัฐบาลไทย-ข่าวทำเนียบรัฐบาล-โฆษกรัฐบาลยันรัฐบาลอยู่ครบวาระ แจงยุบสภาฯ ไม่ช่วยให้สถานการณ์ดีขึ้น เผย นายกฯ กำชับเร่งคุมการแพร่ระบาดของโควิด ฉีดวัคซีนให้ได้มากที่สุด เพื่อเปิดประเทศ ประชาชนกลับมาใช้ชีวิตตามปกติ
วันอาทิตย์ที่ 12 กันยายน 2564
โฆษกรัฐบาลยันรัฐบาลอยู่ครบวาระ แจงยุบสภาฯ ไม่ช่วยให้สถานการณ์ดีขึ้น เผย นายกฯ กําชับเร่งคุมการแพร่ระบาดของโควิด ฉีดวัคซีนให้ได้มากที่สุด เพื่อเปิดประเทศ ประชาชนกลับมาใช้ชีวิตตามปกติ
โฆษกรัฐบาลยัน รัฐบาลอยู่ครบวาระ แจงยุบสภาฯ ไม่ช่วยให้สถานการณ์ดีขึ้น อาจจะเป็นการซ้ําเติมให้แย่ลงไปอีก เผย นายกฯ กําชับหลังเสร็จศึกซักฟอก เร่งคุมการแพร่ระบาดของโควิด ฉีดวัคซีนให้ได้มากที่สุด เพื่อเปิดประเทศรับนักท่องเที่ยว ประชาชนกลับมาใช้ชีวิตตามปกติ
นายธนกร วังบุญคงชนะ โฆษกประจําสํานักนายกรัฐมนตรี กล่าวว่า ยืนยันว่าการอภิปรายไม่ไว้วางใจที่ผ่านมาไม่มีผลทําให้เกิดการเปลี่ยนแปลงใดๆ ในรัฐบาล ตนเชื่อว่ารัฐบาลจะอยู่ครบเทอม และไม่มีเหตุผลอะไรที่ต้องยุบสภาฯ เพราะ ส.ส.ส่วนใหญ่ยังสนับสนุน พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมอยู่ ขณะนี้ พล.อ.ประยุทธ์ไม่ได้สนใจเรื่องการเมือง แต่เอาเวลาทั้งหมดไปแก้ปัญหาให้กับบ้านเมืองและประชาชน โดยเฉพาะการแก้ปัญหาโควิด-19 รวมถึงการเยียวยาและฟื้นฟูประเทศ เพราะขณะนี้งานของรัฐบาลคือ การควบคุมการแพร่ระบาด และการเร่งฉีดวัคซีนให้ประชาชนให้ได้มากที่สุด เพื่อให้ประเทศไทยสามารถเปิดประเทศได้ ประชาชนสามารถใช้ชีวิตได้ตามปกติ ซึ่งเป็นสิ่งที่ท่านนายกฯ กําชับว่าเป็นภารกิจสําคัญที่ต้องเร่งดําเนินการก่อนเป็นอันดับแรกหลังเสร็จสิ้นการอภิปรายไม่ไว้วางใจ
"วันนี้ถ้ามีการยุบสภาฯ เกิดการเปลี่ยนแปลงทางการเมือง สิ่งที่รัฐบาลกําลังเร่งดําเนินการต่างๆ ก็อาจจะต้องหยุดชะงักไปด้วย ดังนั้น การยุบสภาฯ นอกจากจะไม่ช่วยให้สถานการณ์ดีขึ้นแล้ว ยังอาจจะเป็นการซ้ําเติมสถานการณ์ให้แย่ลงไปอีกได้ ยืนยันว่า วันนี้พรรคร่วมรัฐบาลทุกพรรคยังคงช่วยกันทํางานอย่างเต็มที่ อย่างไรก็ตาม ปัญหาเล็กๆ น้อยๆ ทางการเมืองนั้นอาจจะมีบ้างเป็นธรรมดา แต่คงไม่ถึงขั้นต้องยุบสภาฯ รัฐบาลอยู่ครบวาระแน่นอน"โฆษกรัฐบาลกล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทย ชี้แจงอุโมงค์ถนนกำแพงเพชร 6 ถนนเลียบทางรถไฟสายเหนือ ช่วงบางซื่อ- จตุจักร – วัดเสมียนนารี ฝนตกหนัก มีน้ำท่วมขัง และมีขยะมูลฝอย
วันจันทร์ที่ 6 กันยายน 2564
การรถไฟแห่งประเทศไทย ชี้แจงอุโมงค์ถนนกําแพงเพชร 6 ถนนเลียบทางรถไฟสายเหนือ ช่วงบางซื่อ- จตุจักร – วัดเสมียนนารี ฝนตกหนัก มีน้ําท่วมขัง และมีขยะมูลฝอย
ตามที่มีสื่อสังคมออนไลน์ได้โพสต์ข้อความ และรูปภาพ เมื่อวันที่ 6 กันยายน 2564 เกี่ยวกับภายในบริเวณอุโมงค์ถนนกําแพงเพชร 6 มีน้ําท่วมขัง และมีขยะมูลฝอย นั้น เนื่องจากในวันดังกล่าวมีฝนตกหนัก ทําให้มีน้ําท่วมขัง และมีขยะมูลฝอยเข้าไปอุดตัน
ตามที่มีสื่อสังคมออนไลน์ได้โพสต์ข้อความ และรูปภาพ เมื่อวันที่ 6 กันยายน 2564 เกี่ยวกับภายในบริเวณอุโมงค์ถนนกําแพงเพชร 6 ถนนเลียบทางรถไฟสายเหนือ ช่วงบางซื่อ- จตุจักร - วัดเสมียนนารี มีน้ําท่วมขัง และมีขยะมูลฝอย นั้น
ศูนย์ประชาสัมพันธ์ การรถไฟแห่งประเทศไทย (รฟท.) ขอเรียนชี้แจงว่า ภาพเหตุการณ์ดังกล่าวเป็นภาพภายในบริเวณอุโมงค์ถนนกําแพงเพชร 6 ถนนเลียบทางรถไฟสายเหนือ ช่วงบางซื่อ- จตุจักร - วัดเสมียนนารี เมื่อวันเสาร์ที่ 4 กันยายน 2564 เนื่องจากในวันดังกล่าวมีฝนตกหนัก ทําให้มีน้ําท่วมขัง และมีขยะมูลฝอยเข้าไปอุดตันทําให้เครื่องสูบน้ําไม่สามารถทํางานได้อย่างเต็มประสิทธิภาพ
อย่างไรก็ตาม รฟท. ได้จัดส่งเจ้าหน้าที่ลงพื้นที่จัดเก็บขยะมูลฝอยบริเวณพื้นผิวจราจร และบริเวณเครื่องสูบน้ําที่อยู่ภายในอุโมงค์ในวันอาทิตย์ที่ 5 กันยายน 2564 เรียบร้อยแล้ว ทําให้ขณะนี้ไม่มีปัญหาน้ําท่วมขัง และเครื่องสูบน้ําภายในอุโมงค์สามารถทํางาน ระบายน้ําได้เป็นปกติ
ทั้งนี้ รฟท. ขอความร่วมมือประชาชนร่วมกันรักษาความสะอาด ไม่ทิ้งขยะมูลฝอยและสิ่งปฏิกูล ลงบนพื้นผิวจราจร และภายในอุโมงค์ต่างๆ เพื่อความเป็นระเบียบเรียบร้อย สร้างภาพลักษณ์ที่ดี ตลอดจนสามารถป้องกันปัญหาน้ําท่วมขังได้อีกด้วย
รัฐบาลไทย-ข่าวทำเนียบรัฐบาล-​อาคารแสดงไทยในงาน World Expo ได้รับความนิยมเป็นอันดับสูง
วันพุธที่ 9 มีนาคม 2565
​อาคารแสดงไทยในงาน World Expo ได้รับความนิยมเป็นอันดับสูง
วันเสาร์ที่ 5 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยินดีที่อาคารแสดงไทยในงาน World Expo 2020 ดูไบ ได้รับความนิยมเป็นอันดับ 1 ในโซน Mobility โดย 3 เดือนแรกมีผู้เข้าชมกว่า 7 แสนคน และเป็นลําดับที่ 4 จากอาคารจัดแสดงระดับประเทศทั้งหมดรองจาก ซาอุดีอาระเบีย ปากีสถาน และสหรัฐอาหรับเอมิเรตส์ ตามลําดับ โดยปัจจัยที่ส่งผลให้ได้รับความสนใจอย่างมาก ได้แก่ เนื้อหาและรูปแบบการนําเสนอ ความนิยมของร้านอาหารไทย และการแสดงประจําวันบริเวณเวทีหน้าอาคารจัดแสดง เช่น มวยไทยประยุกต์ โขน การแสดงสี่ภาคผสมจังหวะดนตรีทันสมัย สําหรับกิจกรรมในช่วงนี้เป็นการแสดงศักยภาพด้านต่าง ๆ ของไทย เช่น โครงการเน็ตประชารัฐ สินค้าและบริการของดิจิทัลสตาร์ทอัพไทย นวัตกรรมสินค้าฮาลาล และนวัตกรรมพลังงานแห่งอนาคต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กทท. ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้าและการให้บริการเรือลากจูงตามสถานการณ์ปัจจุบัน
วันศุกร์ที่ 16 กรกฎาคม 2564
กทท. ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้าและการให้บริการเรือลากจูงตามสถานการณ์ปัจจุบัน
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย เปิดเผยว่า การท่าเรือแห่ง-ประเทศไทย (กทท.) ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้าและการให้บริการเรือลากจูง ณ ท่าเรือกรุงเทพและท่าเรือแหลมฉบัง ตั้งแต่วันที่ 1 กรกฎาคม 2564 ที่ผ่านมา เพื่อให้สอดคล้องกับสถานการณ์ปัจจุบันดังนี้
• อัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้า (ไม่รวมภาษีมูลค่าเพิ่ม)
ประเภทตู้สินค้า อัตราค่าธรรมเนียมเดิม
(1 เมษายน 2564) อัตราค่าธรรมเนียมปัจจุบัน
(1 กรกฎาคม 2564)
ตู้มีสินค้า ขนาด 20 ฟุต 38 บาท 45 บาท
ตู้มีสินค้า ขนาด 40 ฟุต 76 บาท 90 บาท
ตู้มีสินค้า ขนาดมากกว่า 40 ฟุต 86 บาท 101 บาท
ประเภทตู้สินค้า อัตราค่าธรรมเนียมเดิม
(1 เมษายน 2564) อัตราค่าธรรมเนียมปัจจุบัน
(1 กรกฎาคม 2564)
ตู้สินค้าเปล่า ขนาด 20 ฟุต 23 บาท 27 บาท
ตู้สินค้าเปล่า ขนาด 40 ฟุต 46 บาท 54 บาท
ตู้สินค้าเปล่า ขนาดมากกว่า 40 ฟุต 52 บาท 61 บาท
• อัตราค่าธรรมเนียมพิเศษการใช้น้ํามันเชื้อเพลิงของการให้บริการเรือลากจูง (ไม่รวมภาษีมูลค่าเพิ่ม)
ท่าเรือกรุงเทพ
เรือลากจูงตั้งแต่ 2,000 แรงม้า ขึ้นไป อัตราค่าธรรมเนียมเดิม
(1 เมษายน 2564) อัตราค่าธรรมเนียมปัจจุบัน
(1 กรกฎาคม 2564)
1,202 บาท / ชั่วโมง 1,432 บาท / ชั่วโมง
ท่าเรือแหลมฉบัง 1,435 บาท / ชั่วโมง 1,709 บาท / ชั่วโมง
(กรณีเศษของชั่วโมงแต่ไม่ถึง 30 นาที จะคิดเป็น 30 นาที และหากเกิน 30 นาที แต่ไม่ถึง 1 ชั่วโมง คิดเป็น 1 ชั่วโมง)
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ํามันดีเซลของบริษัท ปตท. จํากัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคํานวณอัตราค่าธรรมเนียมมีการเปลี่ยนแปลงเกินกว่าร้อยละ 5
หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ สํานักบัญชี ฝ่ายการเงินและบัญชี โทร. 0-2269-5620
รัฐบาลไทย-ข่าวทำเนียบรัฐบาล-“อนุทิน” รับมอบวัคซีนแอสตร้าฯ 4.7 แสนโดส จากรัฐบาลสาธารณรัฐเกาหลี
วันจันทร์ที่ 18 ตุลาคม 2564
“อนุทิน” รับมอบวัคซีนแอสตร้าฯ 4.7 แสนโดส จากรัฐบาลสาธารณรัฐเกาหลี
รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนแอสตร้าเซนเนก้า 4.7 แสนโดส จากรัฐบาลสาธารณรัฐเกาหลี เพื่อสนับสนุนการควบคุมโรคโควิด 19
วันนี้ (18 ตุลาคม 2564) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหาร รับมอบวัคซีนแอสตร้าเซนเนก้า 470,000 โดส จากรัฐบาลสาธารณรัฐเกาหลี โดยมีนายลี อุก ฮอน (H.E. Lee Wook-Heon) เอกอัครราชทูตสาธารณรัฐเกาหลีประจําประเทศไทย และคณะ เป็นตัวแทนส่งมอบ พร้อมด้วยนางสาวเพ็ญโสม เลิศสิทธิชัย รองอธิบดีกรมเอเชียตะวันออกกระทรวงการต่างประเทศ ร่วมเป็นสักขีพยาน
นายอนุทินกล่าวว่า ในนามรัฐบาลไทย และกระทรวงสาธารณสุข ขอขอบคุณรัฐบาลสาธารณรัฐเกาหลีที่มีความปรารถนาดีให้กับประเทศไทยตลอดมา รวมทั้งความสัมพันธ์อันแน่นแฟ้นของทั้งสองประเทศที่มีความมุ่งมั่นเสริมสร้างความร่วมมือในด้านสาธารณสุข ต้องการจะแก้ไขสถานการณ์ของโรคโควิด 19 และโรคระบาดในอนาคต ร่วมกัน สําหรับวัคซีนที่ได้รับมอบในวันนี้ ถือว่ามีประโยชน์และมีความสําคัญมากเพราะจะช่วยลดการป่วยหนักและเสียชีวิตได้ถึง 95% โดยขณะนี้ประเทศไทยได้เร่งฉีดวัคซีนให้ครอบคลุมประชากรเป้าหมายอย่างน้อย 70% ภายในสิ้นปีนี้ ซึ่งรวมถึงประชาชนของสาธารณรัฐเกาหลีที่ทํางานและอาศัยอยู่ในประเทศไทยด้วย เพื่อเร่งสร้างภูมิคุ้มกัน สร้างความปลอดภัย สร้างความมั่นใจ พร้อมสําหรับการเปิดประเทศรับนักท่องเที่ยวในเดือนพฤศจิกายน 2564 นี้โดยกระทรวงสาธารณสุขจะเร่งจัดสรรวัคซีนที่ได้รับในวันนี้ให้กับโรงพยาบาลทั่วประเทศนําไปฉีดให้กับประชาชน รวมถึงจัดสรรให้แก่ประชาชนของสาธารณรัฐเกาหลี ให้ได้รับการฉีดวัคซีนโดยเร็วที่สุด
******************************** 18 ตุลาคม 2564